Document ID: 32003R2297

Komisjoni määrus (EÜ) nr 2297/2003,
23. detsember 2003,
millega muudetakse nõukogu määrust (EÜ) nr 1081/2000, millega keelatakse müüa, tarnida ja eksportida Birmasse/Myanmari vahendeid, mida võidakse kasutada siserepressioonideks või terrorismiks, ja külmutatakse teatavate kõnealuse riigi olulise valitsustegevusega seotud isikute rahalised vahendid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 2000. aasta 22. mai määrust (EÜ) nr 1081/2000, millega keelatakse müüa, tarnida ja eksportida Birmasse/Myanmari vahendeid, mida võidakse kasutada siserepressioonideks või terrorismiks, ja külmutatakse teatavate kõnealuse riigi olulise valitsustegevusega seotud isikute rahalised vahendid, [1] viimati muudetud määrusega (EÜ) nr 2084/2003, [2] ja eriti selle artikli 4 esimest taanet
ning arvestades järgmist:
(1) Määruse (EÜ) nr 1081/2000 II lisas loetletakse isikud, kelle rahalised vahendid kõnealuse määruse alusel külmutatakse.
(2) Määruse (EÜ) nr 1081/2000 artikliga 4 antakse komisjonile õigus muuta II lisa, võttes arvesse otsuseid, millega ajakohastatakse ühist seisukoha 2000/346/ÜVJP [3] lisa. Ühise seisukoha 2003/297/ÜVJP [4] artikli 11 kohaselt käsitatakse viiteid ühisele seisukohale 2000/346/ÜVJP viidetena ühisele seisukohale 2003/297/ÜVJP.
(3) Nõukogu otsusega 2003/907/ÜVJP [5] muudetakse ühise seisukoha 2003/297/ÜVJP lisa, mis sisaldab nende isikute loendit, kelle suhtes kohaldatakse kõnealuses ühises seisukohas sätestatud piiranguid. Seetõttu tuleks määruse (EÜ) nr 1081/2000 II lisa vastavalt muuta.
(4) Käesolevas määruses sätestatud meetmete tõhususe tagamiseks peab käesolev määrus viivitamata jõustuma,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1081/2000 II lisa asendatakse käesoleva määruse lisas oleva tekstiga.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. detsember 2003

Labels: 5
10
7
3
18